




Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 



"Tidakkah engkau lihat bagaimana Tuhanmu bertindak 
terhadap tentera-tentera bergajah?(1). Tidakkah Dia jadikan 
rancangan jahat mereka berada dalam kesesatan?(2). Dan 
Dia teiah melepaskan ke atas mereka burung-burung yang 
terbang berpasuk-pasukan?(3). Sambil melontar ke atas 
mereka batu-batu yang peja(.(4). Lalu Dia menjadikan 
mereka (binasa) seperti daun-daun yang dimakan ulat. "(5). 

[Latar belakang dan pokok pembicaraan] 

Surah ini menunjukkan kepada satu peristiwa yang 
amat masyhur dalam kehidupan penduduk 
Semenanjung Tanah Arab yang berlaku sebelum 
kebangkitan Rasulullah s.a.w. Peristiwa ini merupakan 
satu bukti yang besar bagaimana Aliah menjaga dan 
memelihara tempat yang suci itu, iaitu tempat yang 
dipilih-Nya sebagai pusat cahaya agama yang terakhir, 
sebagai tempat pertumbuhan 'aqidah yang baru, dan 
sebagai titik-tolak agama itu memulakan pergerakan 
sucinya untuk memburu jahiliyah di merata pelusuk 
bumi dan menegakkan hidayat, kebenaran dan 
kebaikan. 

Kisah Bala Tentera Abrahah Hendak 
Meruntuhkan KaTjah 

Kesimpulan dari berbagai-bagai riwayat yang 
mengisahkan peristiwa itu ialah ada seorang Gabenor 
Habsyah bagi negeri Yaman iaitu semasa negeri ini 
tunduk kepada pemerintahan Habsyah setelah diusir 
•pemerintahan Parsi yang berkuasa di sana. Nama 
gabenor itu ialah Abrahah. Beliau telah membina 
sebuah gereja di Yaman atas nama Seri Maharaja 
Habsyah. Gereja itu dihiasi dengan segala macam * 


hiasan dan peralatan yang amat indah dan menarik 
dengan tujuan untuk mengalihkan tumpuan orang- 
orang Arab dari Baitul-Haram di Makkah ke gereja itu. 
Beliau melihat bagaimana penduduk negeri Yaman 
sendiri yang diperintah oleh beliau turut tertarik 
kepada Baitul-Haram sama seperti kaum-kaum Arab 
yang lain di kawasan Tengah dan Utara Semenanjung 
Arab itu. Beliau telah menulis surat kepada Seri 
Maharaja Habsyah menerangkan niat dan tujuannya 
itu. 

Tetapi kaum-kaum Arab tidak berganjak dari rumah 
suci mereka. Mereka beranggapan bahawa mereka 
adalah dari zuriat Ibrahim dan Ismail yang membina 
rumah suci itu. Inilah alasan kebanggaan mereka 
mengikut cara mereka yang suka berbangga-bangga 
dengan keturunan. Pada hemat mereka, kepercayaan- 
kepercayaan keagamaan yang ada pada mereka, 
walaupun sedang dalam keruntuhan, adalah lebih 
baik dari kepercayaan-kepercayaan keagamaan kaum 
Ahlil-Kitab yang ada di sekeliling mereka. Mereka 
melihat kepercayaan-kepercayaan kaum Ahlil-Kitab 
juga dilanda kucar-kacir dan keruntuhan. 

Ketika inilah Abrahah membuat keputusan tegas 
untuk meruntuhkan Ka'bah supaya orang-orang Arab 
tidak lagi tertumpu kepadanya. Beliau telah 
memimpin satu angkatan tentera yang ramai yang 
disertai dengan gajah-gajah. Angkatan itu didahului 
oleh seekor gajah yang terkenal di sisi mereka, 
kemudian berita angkatan ini dan tujuannya telah 
didengar oleh kaum-kaum Arab dan mereka merasa 
sedih atas tujuan Abrahah yang mahu meruntuhkan 
rumah Ka'bah mereka. Kerana itu tampillah seorang 
pembesar dari kaum bangsawan dan raja-raja Yaman 
menentang angkatan Abrahah. Nama pembesar ialah 
Zu Nafar. la telah menyeru kaumnya dan kaum-kaum 
Arab yang lain supaya bangkit memerangi Abrahah 
untuk mempertahankan rumah Ka'bah. Seruannya 
telah mendapat sambutan mereka. Lalu ia pun 
memerangi Abrahah, tetapi ia kalah dan jadi tawanan 
Abrahah. 

Nufayl ibn Habib al-KhattTami juga tampil 
memimpin dua qabilah Arab bersama dengan kaum 
Arab yang ramai untuk menentang angkatan Abrahah 
itu, tetapi Abrahah telah berjaya mengalahkan 
mereka dan menawan Nufayl. Pada akhirnya, Nufayl 
bersetuju untuk menjadi pemandu jalan Abrahah 
dalam perjalanannya ke negeri Arab itu. 

Apabila angkatan Abrahah lalu di Ta'if, beberapa 
orang dari suku Thaqif datang menemui Abrahah dan 
berkata kepadanya bahawa rumah suci yang 

dimaksudkannya itu bukan terletak di tempat mereka, 
tetapi di negeri Makkah. Tujuan mereka berkata 
begitu ialah supaya Abrahah tidak mengganggu 
rumah suci mereka yang dibina untuk berhala al- 
Laata. Mereka juga telah menghantar seorang 
pemandu bersama Abrahah untuk menunjukkan 
rumah Ka'bah. 

Setelah tiba di Mughammas yang terletak di antara 
Ta'if dan Makkah, Abrahah menghantar salah 
seorang panglimanya hingga ke Makkah. Panglima itu 
telah merampas dan membawa balik kepada beliau 
binatang-binatang ternakan kaum Quraisy dan lain- 
lainnya yang ada di Tihamah termasuk dua ratus ekor 
unta kepunyaan Abdul Muttalib ibn Hasyim. Beliau 
pada masa itu ialah menjadi pembesar dan ketua 
kaum Quraisy. Oleh kerana itu suku-suku Quraisy, 
Kinanah dan Huzayl dan penduduk-penduduk di 
Tanah Haram telah berazam untuk melawan 
angkatan Abrahah, tetapi kemudian mereka 
membatalkan cadangan itu setelah sedar bahawa 
mereka tidak berupaya untuk melawan angkatan 
Abrahah. 

Kemudian Abrahah menghantar utusannya ke 
Makkah untuk menemui ketua negeri itu dan 
menyampai perutusan bahawa kedatangan angkatan 
Gabenor Abrahah bukan untuk memerangi penduduk 
negeri Makkah, tetapi hanya untuk merobohkan 
rumah Ka'bah sahaja. Andainya mereka tidak 
menentang, maka ia tidak lagi perlu menumpahkan 
darah mereka, dan andainya ketua negeri Makkah itu 
tidak mahu berperang, maka hendaklah ia dibawa 
mengadap gabenor. Apabila utusan Abrahah 
menerangkan tujuan kedatangannya kepada Abdul 
Muttalib, ia pun berkata, "Demi Allah, kami tidak 
mahu memeranginya. Kami tidak mempunyai 
kekuatan untuk berperang. Ka'bah ini ialah rumah 
Allah dan rumah kekasihnya Ibrahim a.s. Oleh itu, jika 
Allah mempertahankan rumah ini, maka itu memang 
rumah-Nya dan Tanah Haram-Nya, dan jika Aliah 
membiarkannya untuk diroboh Abrahah, maka kami 
tidak punya kekuatan untuk mempertahankannya." 
Lalu utusan itu keluar bersama Abdul Muttalib untuk 
menemui Abrahah. 

Kata Ibn Ishaq, Abdul Muttalib adalah seorang yang 
sangat tampan, cantik dan hebat Oleh itu, sebaik 
sahaja Abrahah melihatnya, ia terus menyambutnya 
dengan penuh hormat. Tetapi oleh kerana beliau 
tidak suka dilihat oleh orang-orang Habsyah ia duduk 
bersama Abdul Muttalib di atas singgahsananya, 
maka beliau turun dari singgahsananya, lalu duduk di 
atas hamparan dan mempersilakan Abdul Muttalib 
duduk di sampingnya, kemudian beliau berkata 
kepada jurubahasanya, "Awak tanya dia, apakah 
maksud kedatangannya?" 

Jawab Abdul Muttalib: "Maksud kedatangan saya 
ialah untuk meminta tuan gabenor memulangkan 
kembali dua ratus ekor unta yang telah dirampaskan 
olehnya." 


Apabila jurubahasa itu menyampaikan jawapan 
Abdul Muttalib kepada beliau, beliau pun berkata 
kepada jurubahasanya, "Katakan kepadanya: Beta 
mulanya amat memandang tinggi kepada awak 
apabila beta melihat awak, kemudian sekarang beta 
memandang rendah kepada awak apabila awak 
menyatakan maksud kedatangan awak untuk 
mengadap beta. Adakah wajar awak datang 
mengadap beta kerana hendak berunding dengan 
beta untuk meminta balik dua ratus ekor unta 
kepunyaan awak yang dirampas oleh beta itu, dan 
awak langsung tidak mahu berunding dengan beta 
tentang nasib rumah Ka'bah yang menjadi pegangan 
agama awak dan agama nenek moyang awak, 
sedangkan maksud kedatangan beta ialah untuk 
merobohkannya?" 

Jawab Abdul Muttalib: "Saya ini hanya tuanpunya 
unta-unta itu sahaja, sedangkan rumah Ka'bah ini ada 
tuanpunyanya yang akan mempertahankannya." 

Sampuk Abrahah: "la tidak akan dapat menahani 
beta." 

Jawab Abdul Muttalib: "Tuan bebas berbuat apa 
yang tuan suka". Lalu Abrahah pun memulangkan 
unta-untanya. 

Abdul Muttalib pulang mendapatkan kaum Quraisy, 
dan menceritakan kepada mereka apa yang telah 
berlaku. Ia menyuruh mereka keluar meninggalkan 
kota Makkah dan berlindung di celah-celah bukit, 
kemudian beliau menuju ke Ka'bah dan memegang 
gelang pintunya, beliau berdiri bersama sekumpulan 
orang Quraisy berdo'a kepada Allah dan memohon 
pertolongan-Nya. 

Ada riwayat menceritakan bahawa Abdul Muttalib 
telah berseloka: 

Oj. 1+*^ ^ 

dUb£ | JjI 

! <^JU iJu U LdLa j euf T 

Tuhanku! Hamba~Mu tiada kuasa 

Kecuali mempertahankan rumahnya 

Kerana itu, pertahankanlah rumah~Mu 

Salib dan kekuatan mereka 

Tidak akan dapat mengaiahkan-Mu 

Andainya Engkau hendak membiarkan mereka 

Meruntuhkan kiblat kami 

Maka urusan itu terserah kepada-Mu. 

Abrahah berlepas dengan bala tenteranya serta 
gajahnya menuju ke Makkah untuk meruntuhkan 
Ka'bah, tiba-tiba gajah itu terterum sebelum sampai 
ke Makkah dan tidak mahu masuk ke Makkah. Askar- 
askar Abrahah cuba memaksa gajah itu supaya 
bangkit merempuh Makkah, tetapi usaha mereka 

gagal. Peristiwa ini memang benar berlaku mengikut 
pengakuan Rasulullah s.a.w. sendiri pada hari 
Hudaybiyah ketika untanya yang bernama Qaswa' 
terterum sebelum sampai ke Makkah. Sahabat- 
sahabat berkata: 

"Qaswa' dah tak Iarat berjalan." 

Jawab Rasulullah s.a.w.: "Bukan Qaswa' tak Iarat 
berjalan, bukan itu tabi'atnya, tetapi ia ditahan oleh 
Tuhan yang menahan gajah (tentera Abrahah)." 1 
Tersebut di dalam Sahih al-Bukhari dan Muslim 
bahawa Rasulullah s.a.w. telah bersabda pada hari 
kemenangan menakluk Makkah: 

"Allah telah menahan gajah (tentera Abrahah) dari 
melanggar Makkah dan Allah juga yang 
membolehkan Rasul-Nya dan orang-orang Mu'min 
menguasai negeri Makkah. Pada hari ini, kehormatan 
Makkah telah pulih kembali seperti kehormatannya di 
zaman dahulu. Oleh itu, setiap yang hadir hendaklah 
menyampaikan kepada yang tidak hadir." 

Oleh itu, jelaslah bahawa peristiwa gajah ditahan 
dari merempuh negeri Makkah Pada tahun gajah itu 
adalah suatu peristiwa yang benar. 

Tepat dengan iradat-Nya hendak membinasakan 
bala tentera itu bersama pemimpinnya Abrahah, Allah 
telah melepaskan pasukan-pasukan burung yang 
melontar ke atas mereka anak-anak batu yang 
membinasakan mereka seperti daun-daun kering yang 
reput sebagaimana diceritakan oleh Ai-Qur'an. Tubuh 
Abrahah sendiri telah menjadi sasaran anak-anak batu 
itu dan ia menderita parah. Kerana itu ia telah dibawa 
keluar dari Makkah bersama-sama tenteranya, 
sedangkan jari jemarinya gugur sebatang demi 
sebatang sehingga sampai ke San'aa ibu kota Yaman. 
Beliau tidak mati sehingga dadanya berlubang 
menampakkan jantungnya. 

Hakikat Burung-b urung Yang Membinasakan 
Bala Tentera Abrahah Mengikut 
As-Syeikh Muhammad 'Abduh 

Di sini terdapat berbagai-bagai riwayat dalam, 
menentukan jenis kumpulan burung-burung itu dan 
rupa bentuknya, juga tentang ukuran besar kecil dan 
bentuk rupa anak-anak, batu itu. Begitu juga di sana 
ada riwayat yang menyatakan bahawa wabak cacar 
telah berlaku dalam tahun serangan Abrahah di 
Makkah. 

Bagi ulama'-ulama' yang cenderung menyempitkan 
ruang peristiwa-peristiwa luar biasa atau yang 
mencarikkan adat dan peristiwa-peristiwa kuasa ghaib 
atau cenderung melihat undang-undang alam itu 
berlaku dalam bentuknya yang biasa sahaja, mereka 
berpendapat bahawa pentafsiran peristiwa burung itu 
dengan kejadian wabak cacar adalah lebih dekat dan 
lebih baik. Burung-burung yang dimaksudkan itu ialah 
lalat-lalat yang membawa kuman-kuman cacar. 


7 Hadith al-Bukhari. 


kerana erti perkataan ialah setiap benda yang 
terbang. 

Ujar al-Ustaz al-lmam asy-Syeikh Muhammad 
'Abduh dalam tafsirnya mengenai surah ini di dalam 
Juzu' 'Amma: 

"Pada hari yang kedua wabak cacar itu merebak 
dalam kalangan tentera Abrahah, menurut 
'Ikrimah, itulah kejadian wabak cacar yang pertama 
di negeri Arab pada tahun itu. Kata Ya'kub ibn 
'Utbah mengenai peristiwa itu: Kejadian wabak 
cacar adalah dilihat pertama kali pada tahun itu. 
Wabak itu telah memamah tubuh mereka dengan 
dahsyat dan jarang berlaku seperti itu. Daging- 
daging mereka merelai dan gugur menyebabkan 
Abrahah’ dan tenteranya takut dan terpaksa lari. 
Abrahah sendiri telah ditimpa wabak itu, dan 
daging tubuhnya terus gugur secebis demi secebis 
dan jari jemarinya jatuh sebatang demi sebatang, 
sehingga dadanya berlubang dan akhirnya mati di 
San'aa. 

"Inilah cerita yang mencapai kata sepakat dari 
berbagai-bagai riwayat itu dan sah kita berpegang 
dengannya. Menurut keterangan surah yang mulia 
ini, wabak cacar itu telah berlaku dengan sebab 
anak-anak batu yang digugurkan ke atas tentera- 
tentera Abrahah oleh pasukan-pasukan burung 
yang dihantar oleh Allah bersama angin. 

"Oleh itu, anda boleh mempercayai bahawa 
burung yang dimaksudkan itu adalah dari jenis 
nyamuk atau lalat yang membawa kuman 
setengah-setengah penyakit, dan anak-anak batu 
yang dimaksudkan itu adalah dari jenis tanah-tanah 
kering beracun yang dibawa angin dan melekat 
pada kaki binatang-binatang itu. Apabila tanah itu 
mengenai badan ia akan masuk ke dalam lubang- 
lubang kulit dan menimbulkan kudis-kudis yang 
akhirnya badan menjadi buruk dan daging- 
dagingnya gugur. Banyak binatang-binatang 
terbang yang lemah itu merupakan bala tentera 
Allah yang paling kuat dalam membinasakan 
manusia yang mahu dibinasakan Allah. Dan 
binatang yang seni ini yang sekarang dipanggil 
kuman adalah termasuk dari kumpulan binatang 
itu. Kuman-kuman itu juga berkelompok-kelompok 
dan berpasukan yang begitu banyak. Hanya Allah 
sahaja Yang Maha Mengetahui jumlah bilangannya. 
Kekuatan qudrat Allah untuk membinasakan orang- 
orang yang zalim tidak semestinya bergantung 
kepada burung-burung yang sebesar kepala bukit 
atau burung-burung yang sebesar garuda atau 
burung-burung yang mempunyai warna-warna 
yang tertentu atau bergantung kepada jenis ukuran 
batu yang tertentu. Segala-galanya boleh menjadi 
tentera Allah. 

4>>! 4j) cj Jj 4j| 4 J 

Setiap kejadian menampilkan buktinya 
Tuhan Khaliq Yang Maha Esa 

"Tiada kekuatan di alam buana ini melainkan 
semuanya tunduk kepada kekuatan Allah. 
Pemerintahan Abrahah yang zalim itu, yang mahu 

meruntuhkan rumah Ka'bah, telah dibinasakan 
Allah bersama tenteranya dengan angkatan burung 
yang membawa wabak cacar sebelum mereka 
sempat, memasuki negeri Makkah. Ini adalah satu 
ni'mat yang dilimpahkan Allah ke atas penduduk 
Tanah Haram - walaupun mereka menyembah 
berhala - untuk memelihara rumah Ka'bah 
sehingga Dia bangkitkan Rasul-Nya s.a.w. yang 
akan memelihara rumah itu dengan kekuatan 
agama-Nya. Ia juga merupakan satu kemurkaan 
Allah terhadap tentera-tentera bergajah yang mahu 
menyerang rumah Ka'bah tanpa suatu kesalahan. 

"Inilah riwayat yang boleh dipegang dalam 
mentafsirkan surah ini. Lain-lain riwayat tidak dapat 
diterima melainkan dengan ta'wilan jika riwayat- 
riwayat itu sahih. Kebesaran kekuasaan Allah 
semakin bertambah besar bagi orang-orang yang 
memandang besar kepada gajah, iaitu binatang 
berkaki empat yang mempunyai tubuh badan yang 
paling besar ini dapat dibinasakan dengan kuman 
yang kecil, yang tidak dapat dilihat dengan mata 
kasar. Tentulah ini lebih besar, lebih aneh dan lebih 
mengkagumkan di sisi orang-orang yang ber'aqal." 

Sayyid Qutb Tidak Setuju Dengan Pendapat 
As-Syeikh Muhammad 'Abduh 

Bagi kami gambaran wabak cacar yang terjadi dari 
tanah berkuman yang dikemukakan oleh al-Ustaz al- 
Imam Muhammad 'Abduh atau keterangan riwayat- 
riwayat yang mengatakan bahawa batu-batu yang 
dilontarkan itu sendiri dapat menembuskan tubuh 
badan dan menjadikannya reput seperti daun-daun 
kayu yang kering tidaklah lebih menunjukkan qudrat 
Allah, dan tidak pula lebih baik untuk mentafsirkan 
peristiwa ini. Pada pandangan kami, kedua-dua 
pentafsiran itu adalah sama sahaja dari segi 
kemungkinan berlaku dan dari segi menunjukkan 
qudrat Allah, kerana bagi kami sama sahaja sama ada 
Allah binasakan angkatan Abrahah dengan undang- 
undang-Nya yang biasa yang diketahui manusia atau 
dengan undang-undang yang luar biasa yang tidak 
diketahui mereka. 

Undang-undang Allah tidak hanya terbatas pada 
undang-undang biasa yang diketahui manusia. Dan 
undang-undang Allah yang diketahui manusia hanya 
sebahagian yang kecil sahaja. Allah dedahkan rahsia 
undang-undang itu sekadar yang mampu dicapai oleh 
daya 'aqal fikiran dan ujian-ujian mereka dalam masa 
yang lama. Undang-undang yang luar biasa atau 
mencarikkan adat juga merupakan undang-undang 
Allah, tetapi ia disifatkan luar biasa dibandingkan 
dengan undang-undang biasa yang diketahui mereka. 

Kerana itu apabila kami berdepan dengan peristiwa 
luar biasa kami tidak merasa ragu-ragu lagi 
terhadapnya atau cuba menta'wilkan peristiwa itu 
asalkan sahaja riwayatnya sah dan betul. Serentak itu 
juga kami tidak melihat peristiwa yang berlaku 
dengan undang-undang biasa itu sebagai kurang 
berkesan atau kurang bermakna dari peristiwa yang 
berlaku dengan undang-undang luar biasa, kerana 


undang-undang biasa itu pada hakikatnya luar biasa 
jika diukurkan dengan qudrat kuasa manusia. Proses 
naik dan terbenamnya matahari merupakan satu 
kejadian luar biasa, tetapi manusia telah biasa 
dengannya setiap hari. Begitu juga kejadian kelahiran 
anak merupakan satu kejadian yang luar biasa, tetapi 
ia berlaku setiap sa'at. Jika tidak, siapa suka cubalah 
uji sendiri. Tindakan Allah menghantarkan burung- 
burung, walau apa sahaja jenisnya, membawa batu- 
batu yang mengandungi kuman-kuman cacar dan 
mengakibatkan berlakunya wabak cacar dalam 
kalangan tentera Abrahah yang sedang mara untuk 
meruntuhkan Ka'bah, merupakan satu peristiwa luar 
biasa yang benar-benar menunjukkan kekuasaan 
Allah, la tidak kurang hebatnya jika Allah 
menghantarkan burung-burung khusus membawa 
batu-batu khusus yang membinasakan tubuh badan 
bala tentera itu. Kedua-duanya sama-sama luar biasa 
belaka. 

Tetapi dalam peristiwa ini khususnya, kami lebih 
cenderung kepada tafsiran bahawa ia adalah berlaku 
menurut undang-undang Allah yang luar biasa, iaitu 
Allah telah menghantar pasukan-pasukan burung 
yang luar biasa membawa batu-batu yang luar biasa 
dan mengakibatkan penyakit yang luar biasa, 
walaupun kita tidak semestinya menerima riwayat- 
riwayat yang menerangkan rupa bentuk dan besar 
kecilnya burung-burung dan batu-batu dengan sifat- 
sifat yang mengharukan itu, kerana kejadian-kejadian 
yang seumpama itu menunjukkan ada-ada sahaja 
ditokok tambah dengan unsur-unsur keterlaluan. 

Kami lebih cenderung kepada tafsiran ini bukan 
kerana ia membawa makna dan hakikat yang lebih 
besar, tetapi kerana suasana surah dan latar belakang 
peristiwa ini menjadikan tafsiran ini lebih dekat. Allah 
S.W.T. mahukan rumah Ka'bah ini memainkan 
peranan yang besar. Allah mahu memelihara Ka'bah 
supaya menjadi pusat perhimpunan manusia yang 
aman dan supaya menjadi tempat pertumbuhan 
kumpulan yang memperjuangkan 'aqidah yang baru 
agar dari sinilah 'aqidah itu bergerak bebas, di sebuah 
negeri yang bebas, tidak dikuasai oleh kuasa luar dan 
tidak pula dikuasai oleh sebuah kerajaan yang kuat 
dan dapat membendung da'wah dari tempat 
pertumbuhannya lagi. Allah jadikan peristiwa ini satu 
pengajaran yang terdedah kepada semua pandangan 
manusia dari semua generasi sehingga ia 
membangkit-bangkitkannya sebagai ni'mat istimewa 
kepada kaum Quraisy dalam surah ini setelah Nabi 
s.a.w. diutus menjadi Rasul. Allah menjadikan 
peristiwa itu sebagai satu contoh bagaimana ia 
menjaga dan memelihara tempat-tempat-Nya yang 
suci. Oleh itu, amatlah sesuai dengan latar belakang 
seperti ini bahawa peristiwa itu berlaku dalam bentuk 
yang luar biasa dan belum pernah diketahui manusia. 
Tidak ada satu alasan yang diperlukan untuk 
menjadikan peristiwa ini sebagai peristiwa biasa, 
kerana peristiwa ini sendiri dengan segala latar 
belakangnya merupakan satu peristiwa yang unik, 

lebih-lebih lagi kejadian biasa wabak cacar itu tidak 
sesuai dengan riwayat-riwayat yang menceritakan 
kesan-kesan penyakit yang menimpa angkatan 
tentera Abrahah, kerana penyakit cacar tidak 
menggugurkan daging-daging tubuh secebis demi 
secebis dan jari jemari sebatang demi sebatang, dan 
tidak membelahkan dada sehingga menampakkan 
jantung, sedangkan inilah gambaran secara langsung 
dari nas Al-Qur'an: 



"Lalu Dia menjadikan mereka (binasa) seperti daun-daun 
yang dimakan ulat."(5) 

Riwayat 'Ikrimah dan keterangan Ya'kub ibn 'Utbah 
tidak merupakan nas bahawa tentera Abrahah telah 
ditimpa wabak cacar, ia tidak lebih dari menyatakan 
bahawa wabak cacar telah berlaku di Semenanjung 
Arab bagi pertama kalinya pada tahun itu, tidak ada 
dalam keterangan mereka berdua bahawa Abrahah 
dan bala tenteranya sahaja yang terkena wabak itu. 

Di samping itu keadaan penyakit yang menimpa 
tentera Abrahah yang sebegini dahsyat tanpa terlibat 
sama penduduk-penduduk Arab yang berdekatan 
dengan tempat itu pada masa itu merupakan satu 
perkara yang luar biasa jika pasukan burung-burung 
itu hanya melontarkan batu-batu itu ke atas tentera 
Abrahah sahaja. Oleh itu, selama peristiwa ini sendiri 
merupakan satu perkara yang luar biasa, maka apa 
perlunya berpenat-penat untuk menentukannya 
dengan gambaran wabak cacar semata-mata dengan 
alasan kerana gambaran merupakan gambaran 
lumrah dan biasa pada tanggapan manusia, 
sedangkan berlakunya peristiwa itu dalam bentuk 
yang luar biasa adalah lebih sesuai dan munasabah 
dengan seluruh suasana peristiwa ini. 

Pemikiran 'Aqliyah Melupakan Aspek Kebebasan 
IradatDan Qudrat Allah 

Kami memang mengerti dan menghargai motif- 
motif Sekolah Pemikiran 'Aqliyah yang dikepalai oleh 
al-Ustaz al-lmam RahimahuIIah pada masa itu, kami 
memang mengerti motif-motifnya yang mahu 
menyempitkan bidang peristiwa-peristiwa luar biasa 
atau peristiwa-peristiwa kuasa ghaib dalam 
mentafsirkan AI-Qur'anuI-Karim dan kejadian-kejadian 
sejarah serta berusaha mengembalikan peristiwa- 
peristiwa kuasa ghaib itu kepada peraturan-peraturan 
yang lumrah dan biasa sahaja. Sekolah Pemikiran 
'Aqliyah telah menghadapi kecenderungan kepada 
perkara-perkara khurafat yang mempengaruhi 
pemikiran orang ramai di masa itu di samping 
menghadapi banjir dongeng-dongeng dan cerita- 
cerita lsraeliyat yang termuat di dalam kitab-kitab 
tafsir dan riwayat, sedangkan di masa itu kemajuan 
sains yang mengkagumkan manusia telah sampai 
kemuncaknya dan gelombang keraguan terhadap 
pentafsiran-pentafsiran agama juga telah memuncak 
tinggi, kerana inilah Sekolah Pemikiran 7\qliyah tampil 
berdiri dan berjuang untuk mengembalikan 
kehormatan agama dan berlandaskan bahawa segala 


apa yang diterangkan oleh agama adalah sesuai 
dengan semua pemikiran 'aqal. Dari siniiah Sekolah 
Pemikiran 'Aq!iyah berusaha membersihkan agama 
dari khurafat-khurafat dan dongeng-dongeng di 
samping berusaha mewujudkan pemikiran 'aqliyah 
agama dalam memahami undang-undang alam 
sebagai undang-undang yang tetap dan teratur rapi 
dan memulangkan seluruh harakat manusia dan 
harakat alam kepada undang-undang itu. Pemikiran 
seperti ini pada dasarnya merupakan pemikiran 
'aqliyah Al-Qur'an, kerana Al-Qur'an memulangkan 
manusia kepada peraturan-peraturan alam yang 
diciptakan Allah selaku undang-undang yang tetap 
dan teratur rapi bagi seluruh harakat dan gejala alam. 

Tetaph usaha menghadapi tekanan khurafat dari 
satu segi dan tekanan kemajuan sains di satu segi 
yang lain itu telah meninggalkan kesan-kesan 
keterlaluan di dalam Sekolah Pemikiran 'Aqliyah, iaitu 
keterlaluan berhemat dan kecenderungan menjadikan 
undang-undang alam yang biasa itu sebagai kaedah 
semesta bagi peraturan Allah, kerana itu dalam tafsir 
al-Ustaz as-Syeikh Muhammad 'Abduh dan tafsir dua 
orang muridnya al-Ustaz as-Syeikh Rasyid Redha dan 
al-Ustaz Abdul Qadir al-Maghribi, terdapat 
kecenderungan yang jelas mentafsirkan banyak 
perkara yang luar biasa dengan undang-undang Allah 
yang biasa dan menta'wilkan setengah-setengahnya 
dengan ta'wilan-ta'wilannya yang dikira sesuai dan 
rasional, di samping terdapat kecenderungan terlalu 
hati-hati dan hemat dalam menerima cerita-cerita 
kuasa ghaib. 

Di samping kesedaran dan penghargaan kami 
terhadap faktor-faktor alam sekitar yang melahirkan 
aliran pemikiran 'aqliyah ini, kami dapati ada unsur 
keterlaluan dan pengabaian terhadap satu aspek yang 
lain dari persepsi AI-Qur'an yang sempurna, iaitu ia 
melupakan aspek kebebasan iradat dan qudrat Allah 
di sebalik peraturan-peraturan alam yang dipilih oleh- 
Nya, sama ada peraturan-peraturan biasa atau 
peraturan-peraturan luar biasa. Kebebasan iradat ini 
menolak 'aqal untuk menjadi hakim yang memberi 
keputusan terakhir, dan menolak apa yang difikirkan 
'aqal sebagai asas segala pentafsiran, dengan erti 
sesuatu peristiwa yang tidak sesuai dengan 'aqal 
pastilah dita'wilkan sebagaimana yang ditegaskan 
berulang-ulang kali dalam tafsir tokoh-tokoh sekolah 
ini. 

Undang-undang Biasa Bukanlah Keseluruhan 
Undang-undang Allah 

Di samping itu pula, undang-undang Allah yang 
biasa itu bukanlah merupakan keseluruhan undang- 
undang Allah, malah ia hanya merupakan sebahagian 
yang kecil sahaja yang tidak cukup untuk 
mentafsirkan segala undang-undang yang berlaku di 
alam ini. Kedua, undang-undang Allah yang biasa dan 
yang luar biasa sama-sama menjadi bukti yang 
menunjukkan kebesaran qudrat Allah dan kehalusan 
perencanaan-Nya. 

Semuanya ini di samping berhemat terhadap 
khurafat dan menolak dongeng dengan cara yang 
cukup sederhana adalah tidak terpengaruh dengan 
saranan persekitaran yang khusus, juga tidak 
terpengaruh dalam menghadapi tradisi intelektual 
yang lumrah di mana-mana zaman. 

Ada satu kaedah yang terjamin selamat dalam 
mentafsirkan nas-nas AI-Qur'an, iaitu kita tidak harus 
menghadapi nas-nas Al-Qur'an dengan tanggapan- 
tanggapan v aqliyah yang terdahulu atau dengan 
tanggapan-tanggapan yang telah diterima umum 
atau dengan tanggapan-tanggapan yang wujud di 
dalam sesuatu persoalan yang ditangani nas-nas Al- 
Qur'an, malah kita harus menghadapi nas-nas itu 
sebagai sumber untuk menerima tanggapan- 
tanggapan kita iaitu imaniyah kita. Justeru itu dari 
nas-nas inilah kita menerima tanggapan-tanggapan 
yang berhubung dengan hal-hal keimanan kita dan 
membentuk kaedah-kaedah logik dan semua persepsi 
kita. Andainya nas-nas itu menetapkan sesuatu 
persepsi, maka itulah yang seharusnya merupakan 
tanggapan kita mengikut sebagaimana yang telah 
ditetapkan oleh Al-Qur'an. Itu ialah kerana pemikiran 
'aqal yang kita mahu berhakimkannya dalam 
memahami persepsi-persepsi Al-Qur'an mengenai 
peristiwa-peristiwa alam, sejarah manusia dan 
perkara-perkara ghaib, adalah hasil pemikiran yang 
dikeluarkan oleh realiti kehidupan dan pengalaman 
manusia yang terbatas. 

Hanya ATQur*an Layak Menjadi Sumber Kekuatan- 
kekuatan 'Aqliyah 

Walaupun 'aqal itu sendiri mempunyai kekuatan 
mutlak yang tidak terikat dengan butir-butir ujian dan 
kejadian yang tertentu, malah ia mengatasi dan 
meningkat kepada pengertian-pengertian niskala di 
sebaliknya, namun pada penghabisannya ia tetap 
terbatas pada batas-batas kewujudan kita sebagai 
manusia, sedangkan kewujudan kita bukanlah suatu 
kewujudan yang mutlak seperti kewujudan Allah. 
Oleh kerana Al-Qur'an itu terbit dari Allah yang 
bersifat mutlak, maka AI-Qur'an itulah yang berhak 
menentukan persepsi kepada kita dan segala persepsi 
Al-Qur'an harus merupakan sumber untuk 
membentuk tanggapan-tanggapan 'aqliyah kita itu 
sendiri. Berdasarkan hakikat ini, tidak wajar dikatakan: 
"Bahawa keterangan sesuatu nas Al-Qur'an itu 
bercanggah dengan 'aqal, kerana itu ia perlu 
dita'wilkan" sebagaimana sering berlaku dalam 
tanggapan-tanggapan yang dikemukakan tokoh- 
tokoh aliran 'aqliyah ini. Tetapi ini bukanlah bererti 
kita harus berserah bulat kepada khurafat-khurafat, 
bahkan maksudnya ialah 'aqal kita bukanlah satu- 
satunya pemutus dalam mentafsirkan persepsi Ai- 
Qur'an. Selama pengertian dari pengucapan atau 
pengungkapan Al-Qur'an itu jelas dan terang, maka 
pengertian itulah yang menentukan bagaimana 
seharusnya 'aqal kita menerima pengertian itu dan 
bagaimana seharusnya membentuk asas-asas 
kefahaman dan logik 'aqliyah kita terhadap 


pengertian-pengertian Al-Qur'an dan terhadap 
hakikat alam yang lain. 

****** 

(Pentafsiran ayat-ayat 1-2) 

Tahun Gajah 

Kembali kepada Surah al-Fil dan maksud ceritanya: 



'Tidakkah engkau lihat bagaimana Tuhanmu bertindak 
terhadap tentera-tentera bergajah?"(1) 

la merupakan satu pertanyaan dengan tujuan 
menimbulkan rasa kagum terhadap peristiwa yang 
amat besar itu. Peristiwa itu begitu terkenal dan 
masyhur di sisi umat Arab hingga mereka jadikannya 
sebagai tahun permulaan sejarah. Mereka berkata, 
"Kejadian itu berlaku di Tahun Gajah dan kejadian ini 
berlaku dua tahun sebelum Tahun Gajah atau berlaku 
sepuluh tahun selepas Tahun Gajah." Pendapat yang 
masyhur, Rasulullah s.a.w. telah dilahirkan pada 
Tahun Gajah itu sendiri, dan ini mungkin merupakan 
salah satu dari penyesuaian-penyesuaian llahiyah yang 
indah, yang memang dirancangkan. 

Di sini jelaslah bahawa tujuan surah ini bukanlah 
untuk menceritakan suatu kisah yang tidak diketahui 
oleh orang-orang Arab, malah untuk mengingatkan 
mereka dengan kisah yang diketahui mereka untuk 
sesuatu maksud di sebaliknya. 

Kemudian selepas ayat pertama ia menyambung 
cerita itu dalam bentuk pertanyaan yang sama dan 
membawa erti penjelasan (istifham taqriri). 

Kaum Quraisy Diingatkan Supaya Bersyukur 

"Tidakkah Dia jadikan rancangan jahat mereka berada dalam 
kesesatan?"(2) 

Tidakkah rancangan jahat mereka sesat (gagal) dan 
tidak sampai matlamatnya sama seperti orang 
kesesatan jalan dan tidak sampai kepada tempat yang 
ditujui. Mungkin dengan pertanyaan ini, Allah mahu 
mengingatkan kaum Quraisy terhadap ni'mat-Nya 
kepada mereka, iaitu ni'mat menjaga dan memelihara 
rumah Ka'bah semasa mereka tidak berdaya untuk 
menghadapi serangan tentera bergajah yang kuat itu. 
Semoga dengan peringatan itu mereka merasa malu 
kerana perbuatan mereka mengingkari Allah yang 
telah menolong mereka di sa'at kelemahan mereka, 
dan semoga mereka mengurangkan rasa keangkuhan 
dengan kekuatan mereka dalam menghadapi Nabi 
Muhammad s.a.w. dengan segelintir pengikut- 
pengikutnya yang beriman, kerana Allah telah pun 
menghancurkan tentera-tentera yang kuat yang mahu 
mencerobohkan rumah suci-Nya dan Ia berkuasa pula 
untuk menghancurkan orang-orang kuat yang sedang 
menentang Rasul-Nya dan da'wah-Nya. 

****** 

(Pentafsiran ayat-ayat 3 - 5) 

Serangan Abrahah Digagalkan Dengan Angkatan Burung 
Dari Allah 

Dalam ayat yang berikut ia menjelaskan bagaimana 
Allah menggagalkan rancangan jahat mereka dalam 
satu pemerian yang amat indah dan menarik. 


"Dan Dia telah melepaskan ke atas mereka burung-burung 
yang terbang berpasuk-pasukan(3). Sambil melontarkan ke 
atas mereka batu-batu yang pejal(4). Lalu Dia menjadikan 
mereka (binasa) seperti daun-daun yang dimakan ulat "(5) 

Kata-kata JaM bererti kumpulan atau pasukan- 
pasukan, dan kata-kata djk** berasal dari kata-kata 
Parsi yang tersusun dari dua kalimat yang bererti 
"batu dan tanah" iaitu batu yang berpalit dengan 
tanah. 



"Seperti daun-daun yang dimakan ulat "(5) 

Kata-kata bererti daun kayu yang kering, dan 
maksud dari daun yang dimakan ulat ialah daun-daun 
hancur kerana dimakan dan dicaing ulat atau ketika 
dimakan dan dikunyah binatang. Ini adalah satu 
gambaran fizikal pecahbelah tubuh badan akibat 
terkena batu-batu yang dilontar oleh pasukan- 
pasukan burung. Ini tidak perlu dita'wilkan dengan 
gambaran bahawa mereka dibinasakan dengan 
penyakit cacar. 

****** 

Saranan Dan Teladan Dari Peristiwa Kebinasaan 
Bala Tentera Bergajah 

Tujuan dan teladan yang dapat diambil dari 
peringatan Allah terhadap peristiwa ini memang 
banyak: 

Pertama, ia menyarankan bahawa Allah S.W.T. tidak 
mahu menyerahkan urusan memelihara rumah suci- 
Nya kepada kaum Musyrikin Arab walaupun mereka 
memang berbangga dengan rumah itu di samping 
menjaganya dan berlindung padanya. Apabila mahu 
menjaga dan mengisytiharkan naungan dan 
pengawasan-Nya terhadap rumah itu. la membiarkan 
kaum Musyrikin kalah di hadapan kekuatan bala 
tentera yang menyerang dan qudrat kuasa-Nya terus 
campurtangan secara terang-terangan mempertahan- 
kan keselamatan rumah suci itu supaya orang-orang 
Musyrikin tidak mempunyai sebarang jasa 
mempertahankan rumah itu dengan semangat 
jahiliyah mereka. Keadaan latar belakang ini amat 


kuat menyokong bahawa urusan untuk membinasa 
tentera-tentera penceroboh adalah diatur mengikut 
undang-undang yang luar biasa bukanlah mengikut 
undang-undang biasa, kerana cara inilah yang lebih 
munasabah. 

Sepatutnya campurtangan qudrat Allah yang terus- 
terang itu dibalas segera oleh kaum Quraisy dan 
kaum-kaum Arab yang lain dengan menganut agama 
Allah yang telah dibawa oleh Rasulullah s.a.w., dan 
tidak sepatutnya kebanggaan dan penjagaan mereka 
terhadap rumah suci dan berhala-berhala mereka 
yang mereka dirikan di sekelilingnya itu menjadi 
halangan kepada mereka untuk memeluk Islam. 
Peringatan Allah, dengan peristiwa itu dengan cara 
begini merupakan sebahagian dari kecaman terhadap 
mereka merupakan satu pernyataan hairan dan aneh 
terhadap sikap mereka yang degil itu. 

Peristiwa itu juga menyarankan bahawa Allah tidak 
memberi kesempatan kepada Ahlil-Kitab iaitu 
Abrahah dan bala tenteranya untuk merobohkan 
Baitul-Haram dan menguasai tanah suci itu walaupun 
ia telah dicemari oleh kepercayaan syirik dan 
walaupun ia orang-orang Musyrikin sendiri menjadi 
penjaganya supaya rumah suci itu kekal bebas dari 
segala kekuasaan pemerintah-pemerintah dan kekal 
selamat dari rancangan-rancangan jahat, juga supaya 
kebebasan tanah suci itu kekal selamat dari 
rancangan-rancangan jahat, juga supaya kebebasan 
tanah suci itu kekal terpelihara agar agama yang baru 
itu dapat tumbuh dengan bebas tanpa dikongkong 
oleh sebarang kuasa dan tanpa dikuasai oleh mana- 
mana pemerintah yang zalim dan agar agama ini yang 
datang untuk mengatasi semua agama dan 
kepimpinan seluruh manusia tidak dinaungi dan 
dipimpin oleh yang lain. Inilah perancangan Allah 
terhadap rumah suci-Nya dan terhadap Nabi-Nya 
sebelum ada seorang manusia pun yang tahu bahawa 
Nabi yang akan membawa agama yang baru itu telah 
dilahirkan pada tahun tersebut. 

Kita merasa gembira dan tenteram dengan saranan 
surah ini terhadap perasaan tamak haloba Gerakan 
Salibiyah Antarabangsa dan Gerakan Zionisme 
Antarabangsa yang berlegar di sekeliling tempat- 
tempat suci Islam. Gerakan-gerakan itu tidak 
berhenti-henti merancang secara sulit untuk 
melaksanakan tamak haloba mereka yang jahat itu. 
Allah 'Azzawajalla yang telah memelihara rumah suci- 
Nya dari pencerobohan Ahlil-Kitab itu akan terus 
menjaga dan memeliharanya, juga memelihara 
Madinatul-Rasul dari segala rancangan-rancangan 
yang jahat itu. 

Saranan yang ketiga dari surah ini ialah bangsa Arab 
tidak pernah memainkan peranan penting di dunia, 
malah tidak mempunyai identiti sebelum Islam. Di 
Yaman, mereka merengkok di bawah penjajahan Parsi 
atau Habshah, kerajaan Arab yang berdiri di sana 
kadang-kadang berada di bawah naungan Parsi. Di 
utara, negeri Syam berada di bawah penjajahan Rom, 
baik secara langsung mahupun dalam bentuk 

tertubuhnya sebuah kerajaan Arab di bawah naungan 
kerajaan Rom. Tiada wilayah yang terselamat dari 
penjajahan asing melainkan wilayah tengah 
Semenanjung Arab, tetapi wilayah itu berada dalam 
keadaan hidup berpindah randah dan berpecahbelah 
dan tidak dapat membentuk satu kekuatan yang 
hakiki dalam percaturan kuasa dunia. Peperangan 
antara qabilah berlaku selama empat puluh tahun, 
tetapi qabilah-qabilah itu baik secara berasing 
mahupun secara terkumpul tidak pernah mempunyai 
kekuatan yang disegani oleh negeri-negeri jiran yang 
kuat Apa yang telah berlaku dalam Tahun Gajah itu 
merupakan ukuran kekuatan qabilah-qabilah itu 
apabila terdedah kepada serangan asing. 

Kebangkitan Arab Di Bawah Panji-panji Islam 

Hanya di bawah panji-panji Islam sahaja bangsa 
Arab bagi pertama kalinya dalam sejarah memainkan 
peranan antarabangsa dan mempunyai kekuatan 
kerajaan yang digeruni, iaitu kekuatan yang menyapu 
kerajaan-kerajaan, menghancurkan singgahsana- 
singgahsana dan memimpin umat manusia setelah 
dihapuskan kepimpinan-kepimpinan jahiiiyah yang 
sesat. Tetapi faktor yang menyediakan kebangkitan 
bangsa Arab bagi kali pertama di dalam sejarah 
mereka ialah kerana mereka lupakan diri mereka 
sebagai bangsa Arab, mereka lupakan semangat 
kebangsaan dan perkauman mereka. Yang diingat 
hanya mereka adalah orang-orang Islam sahaja dan 
panji-panji yang dikibarkan mereka hanya panji-panji 
Islam sahaja. Mereka membawa satu 'aqidah raksasa 
yang kuat kepada manusia sebagai rahmat dan 
kebajikan untuk mereka. Mereka tidak membawa 
gagasan kebangsaan dan perkauman. Mereka 
membawa gagasan dari langit untuk diajarkan kepada 
manusia, bukannya membawa aliran pemikiran dari 
bumi untuk menundukkan manusia di bawah 
pengaruhnya. Mereka keluar dari negeri mereka 
semata-mata untuk berjihad di jalan Allah, bukan 
untuk membina sebuah Empayar Arab yang mewah 
makmur, angkuh dan takbur, bukan untuk 
mengeluarkan umat Arab dari penjajahan Rom dan 
Parsi kepada pemerintahan bangsa Arab sendiri, 
malah mereka keluar untuk mengeluarkan manusia 
daripada menyembah sesama manusia kepada 
menyembah Allah Yang Tunggal tepat seperti ucapan 
Rab'i ibn 'Amir utusan orang Islam di majlis 
Yazdajarad 

<jji ^hJl biol <ul 

jyr t ® Ji LUJI 

.^)/l JjLpjiob/Vl 

"Allah mengutuskan kami untuk mengeluarkan umat 
manusia dari menyembah sesama manusia kepada 
menyembah Allah Yang Tunggal dari kesempitan dunia 


kepada keluasan hidup Akhirat , dari kezaliman agama- 
agama kepada keadilan islam. " 2 

Arab Kembali Jatuh Setelah Meninggalkan 
Panji-panji Islam 

Ketika inilah sahaja bangsa Arab mempunyai 
kewujudannya, memiliki kekuatan dan memegang 
teraju kepimpinan dan semuanya itu adalah untuk 
Allah dan untuk jalan Allah. Mereka terus mempunyai 
kekuatan dan memegang teraju kepimpinan selama 
mereka berjalan lurus di atas jalan Islam, tetapi 
apabila mereka telah menyimpang darinya dan 
mengingatkan kembali semangat kebangsaan dan 
perkauman mereka, dan apabila mereka tinggalkan 
panji-panji Islam untuk mengibarkan panji-panji 
kebangsaan dan perkauman, mereka dibuang oleh 
bumi dan dipijak oleh bangsa-bangsa yang lain, 
kerana Allah telah meninggalkan mereka apabila 
mereka meninggalkan Allah, dan melupakan mereka 
apabila mereka lupakan Allah. 

Apakah nilai umat Arab tanpa Islam? Apakah 
gagasan yang dapat disumbangkan oleh bangsa Arab 
kepada umat manusia apabila mereka tinggalkan 
gagasan Islam! Apakah nilai satu bangsa yang tidak 
menyumbangkan sesuatu gagasan kepada umat 
manusia? Setiap bangsa yang pernah memimpin umat 
manusia dalam mana-mana zaman sejarah adalah 
mendukung sesuatu gagasan yang tertentu, 
sedangkan bangsa-bangsa yang tidak mendukung 
sesuatu gagasan seperti bangsa Tartar yang 
menyerang negeri Timur dan bangsa Barbarian yang 
menyerang kerajaan Rom di Barat tidak dapat hidup 
lama, mereka telah larut dalam bangsa-bangsa yang 
ditaklukkan mereka. Satu-satunya gagasan yang 
dapat disumbangkan oleh bangsa Arab kepada umat 
manusia ialah 'aqidah Islamiyah. 'Aqidah inilah yang 
pernah mengangkatkan mereka ke mercu 
kepimpinan. Andainya mereka tinggalkan 'aqidah ini, 
maka tiada lagi suatu fungsi dan peranan untuk 
mereka di bumi ini. Inilah yang patut diingat baik-baik 
oleh umat Arab jika mereka mahu hidup, mahu 
memiliki kekuatan dan mahu memegang teraju 
kepimpinan. Dan hanya Allah sahaja yang dapat 
memberi hidayat dari kesesatan. 


****** 


ijjJI, oleh Ibn Kathir. 

